Pad Thai
Το εθνικό πιάτο της Ταϊλάνδης. Τη συνταγή μας έδωσε το Rouan Thai το αγαπημένο μας ταϊλανδέζικο εστιατόριο στον Πειραιά.
140 γρ. νουντλς ρυζιού, μουλιασμένα σε ζεστό νερό – σύμφωνα με τις οδηγίες του πακέτου, 2 αυγά, χτυπημένα, 80-100 ml σάλτσα tamarind (σάλτσα από κόκκινο ταμάρινθο – πρόκειται για ένα ξινό κοντιμέντο από καφέ φασόλια, σε καταστήματα με ασιατικά προϊόντα), 2 κουτ. γλυκού ηλιέλαιο ή ελαιόλαδο, 40 ml κέτσαπ, το λευκό και τρυφερό πράσινο μέρος από 3-4 κρεμμυδάκια, ψιλοκομμένα, 10-20 γρ. διάφορες φύτρες (από φασόλια, φακές κ.ά., στα ψυγεία των μεγάλων σούπερ μάρκετ), 1 κουτ. σούπας ζάχαρη, 100 γρ. τόφου, σε κύβους, αλάτι, φρέσκος κόλιανδρος, φέτες από μοσχολέμονο, καυτερό μπούκοβο σε νιφάδες, κοπανισμένα φιστίκια αράπικα, ζάχαρη, πιπεριές τουρσί (κατά προτίμηση καυτερές), ψιλοκομμένες
Βάζουμε ένα γουόκ ή ένα μεγάλο τηγάνι στη φωτιά, να κάψει καλά.Ρίχνουμε το λάδι και τα κομματάκια του τόφου και τα ροδίζουμε ελαφρώς για 1 λεπτό.Προσθέτουμε τα νουντλς, ελαφρώς στραγγισμένα (το νερό που θα έχουν κρατήσει θα βοηθήσει να μαλακώσουν περαι- τέρω στο ολιγόλεπτο μαγείρεμα), τη σάλτσα tamarind, την κέτσαπ και τη ζάχαρη, και συνεχίζουμε το έντονο ανακάτεμα με ξύλινη κουτάλα.Προσθέτουμε τα αυγά και ανακατεύουμε για 1-2 λεπτά, μέχρι να ψηθούν.Προσθέτουμε τα κρεμμυδάκια, τις φύτρες και αλάτι και συνεχίζουμε για 1-2 λεπτά το ανακάτεμα.Ελέγχουμε αν έχουν μαλακώσει τα νουντλς και, αν όχι, προσθέτουμε 1 σφηνάκι νερό και τα αφήνουμε να μαγειρευτούν λίγο ακόμα, μέχρι να το πιουν.Αποσύρουμε από τη φωτιά και σερβίρουμε.
Αυγά,Ζυμαρικά,Νουντλς